રાજકોટ તા. ૧૪: અહીંના કીડવાઇ નગર પાસે આવેલ ગુજરાત હાઉસીંગ બોર્ડ કવાર્ટર નં. ૬ર માં રહેતી પરણીતાના લગ્ન રાજકોટ મુકામે હસનવાડી શેરી નં. ર માં રહેતા યુવક લાલજીભાઇ મગનભાઇ આદ્રોજાની સાથે થયેલ છે અને લગ્ન બાદ પતી પત્નિ વચ્ચે તકરાર થતાં પત્ની પીયર આવી ગયેલ અને તેણે (૧) પતીઃ લાલજીભાઇ મગનભાઇ આદ્રોજા (ર) સસરા મગનભાઇ વશરામભાઇ આદ્રોજા (૩) સાસુઃ સમજુબેન મગનભાઇ આદ્રોજા (૪) નણંદઃ સુમીતા રીખવભાઇ પટેલ (પ) નણદોયાઃ રીખવભાઇ નટવરલાલ પટેલ (૬) નણંદઃ હર્ષીતા નિતેષભાઇ પટેલ (૭) નણદોયાઃ નીતેષભાઇ પટેલ સામે રાજકોટની ફોજદારી અદાલતમાં કરીયાવર માટે પરણીતાને શારીરીક માનસીક ત્રાસ આપી તેના પર ઘરેલું હિંસા આચરી તેને ઘરમાંથી સાસરાના સભ્યોએ એકસંપ કરી કાઢી મુકેલ છે તેવા આક્ષેપ વાળી ડોમેસ્ટીમક વાયોલેંન્સ એકટની ફરીયાદ પોતાના વકીલ શ્રી અંતાણી મારફતે દાખલ કરેલ જેમાં કોર્ટે પતિને માસીક રૂ. પાંચ હજાર ભરણ પોષણ ચુકવવા હુકમ કર્યો હતો.